આ યુવાનોએ વૃધ્ધાશ્રમથી પોતે થોડી સેવાની શરૂઆત કરી. પરંતુ એમને બાળકોમાં આ મનોભાવ રોપવો હતો એટલે નાના નાના ગ્રુપ પાડી બધા છેવાડાના માણસો – પરિવારો અને એમના બાળકો સુધી પહોંચ્યા. એ બધાએ મ્યુનિસિપલ કોર્પોરેશનની અનેક શાળાઓની મુલાકાત લીધી અને જોઇ શાળાઓની બિસ્માર હાલત, શૈક્ષણિક સુવિધાઓનો અભાવ અને સેનિટેશન બદ્તર પરિસ્થિતિ. બધા જ ગ્રૂપ સાથે બેઠા અને એક તારવણી ઉપર આવ્યા કે મોટાભાગની શાળાઓમાં સેનિટેશનનો અભાવ છે, પીવાનું ચોખ્ખું પાણી નથી, સાફસફાઈ યોગ્ય નથી, ક્લાસરૂમ અને સ્કૂલના પ્લાસ્ટર ઉખડી ગયા છે, શાળાઓનું રંગકામ ક્યારે થયું હશે તે વિમાસણમાં પડવા જેવું લાગ્યું, શૈક્ષણિક જરૂરિયાતોનો અભાવ સર્વત્ર હતો.